Dag 3 Dagens tur går fra Vágar via Streymoy til Eysturoy, hvor den idyliske bygd Gjógv på den nord-østlige side af øen venter. De næste to nætter nydes i det unikke Guesthouse Gjáargarður * * . Dag 4 Her foreslår vi en mindre tur til Tjørnavík, hvor vi anbefaler at få afkølet tæerne ved en vandretur på den dejlige sandstrand, og der ses spor fra vikingetiden. På vej retur til Gjógv er det et "must" at opleve bygden Saksun; kirken og gården Dúvugarður (museum). Når der køres fra Eiði til Gjógv passerer man under Færøernes højeste fjeld Slættaratindur (882 m). Dag 5 Denne dag fortsætter turen fra Gjógv til Klaksvík-under vejrs passerer man Oyndarfjørður, hvor man kan se de egendommelige "Rolling Stones" på venstre side ved indkørsel i bygden. Efter Oyndarfjørður går turen gennem Færøernes anden og nyeste undersøiske tunnel til Klaksvík-i bunden af tunnellen har kunstneren Tróndur Patursson udsmykket tunnellen med glaskunst. De næste to nætter på Hotel Klaksvík * * * . Dag 6 Dagens udflugt står i Nordøernes tegn-først nordpå til Færøernes nordligste bygd Viðareiði. Efter Viðareiði køres via dæmningen til Kunoy, hvor vi foreslår en vandretur i den fantastiske plantage og eventuel at nyde en medbragt madpakke. Det mest kendte er sagnet om sælkvinden, som blev tvunget til at gifte sig med en bondesøn fra Mikladalur og fik børn med ham. En dag fandt sælkvinden sit sælskind igen og vendte tilbage til havet. Se den smukke statue af sælkvinden i Mikladalur. Dag 7 Turen går fra de nordlige øer og imod hovedstaden, Tórshavn. Fra Tórshavn tager du eftermiddagsfærgen til Tvøroyri, der ligger på sydligeste ø, Suðuroy. Øen er kendt for sine storslåede grønne bjergskråninger, farverige landsbyer og dens robuste vestside med fritstående klipper og stejle fugleklipper. Vi anbefaler at besøge både Akraberg, Færøernes sydligste punkt og den spektakulære klippe Beinisvørð, som er den næsthøjeste fugleklippe på Færøerne. Næste to nætter på Hotel Tvøroyri * * * Dag 8 Vi anbefaler en vandretur til området Hvannhagi, et af de smukkeste og unikke naturområder på Suðuroy. Under denne vandretur får du en fantastisk udsigt over de små øer Lítla Dìmun og Stóra Dímun. Du kan også besøge den lille landsby Fámjin, hvor du finder det allerførste originale færøske flag, som er opbevaret i kirken i bygden. Dag 9 Tidligt om morgenen tages færgen tilbage til Tórshavn, hvor du kører til Gomlurætt og tager en anden færge til sagaøen Sandoy. Den smukke, grønne ø Sandoy, er forskellig fra de andre øer, da den er ikke lige stejl og har store flade områder. Sandoy er kendt som sagaøen, da den er fyldt med steder, der er kendt for histoerier om overnaturlige væsener og mystiske begivenheder. I dag, selv om det er isoleret, er øerne er et moderne samfund, ærer og nyder de stadigt deres gamle rødder. Skúvoy er kendt for sine fugleklipper på den vestlige side af øen. Klipperne stiger vertikalt fra havet, og den traditionelle indsamling af fugle og æg af jægere, der er suspenderet af lange reb, som stadigt praktiseres i dag. På Skúvoy finder du også den smukke dal, Fagradal, hvor du kan se toppen af huset, hvor Rannvá boede-en færøsk pige, der blev isoleret efter at blive gravid uden for ægteskabet. Dag 11 Formiddagen bruges til at udforske Tórshavn; en vandretur i den gamle bydel "á Reyni", Tinganes og til fortet Skansin. Efter middag køres til Kirkjubøur-Færøernes historiske kulturcenter. Se den ca. 900 år gamle Roykstovan (som regnes for at være verdens ældste beboede træhus), som stadig beboes af kongsbonden, den 17. i rækken. Ólav's kirken fra år 1111 og opkaldt efter Kong Olav den Hellige. Kirken er den ældste på Færøerne og stadig i brug. Vi ser ruinerne af Skt. Magnus katedralen, som anses for en af de største kulturattraktioner på Færøerne. Dag 12 Vi foreslår en heldagstur til øen Nolsoy; med den offentlige båd fra centrum i Tórshavn tager turen blot 15-20 minutter-men oplevelsen af øen vil bringe dig mange årtier tilbage i tiden. Dag 13 Turen går tilbage til Danmark og vi håber at du er mange dejlige oplevelser rigere efter dit møde med Færøerne.